महिला दिवस को शोषण विरोध दिवस के रूप में मनाएंगी संविदा कर्मचारी
भोपाल| महिला दिवस को एक लाख संविदा महिला कर्मचारी महिला शोषण विरोध दिवस के रूप में मनाएंगी। मप्र संविदा कर्मचारी अधिकारी महासंघ के प्रदेश अध्यक्ष रमेश राठौर ने बताया कि मप्र एक लाख महिला कर्मचारी-अधिकारी दस से बीस सालों से संविदा पर कार्य कर रही हैं। प्रदेश के सभी विभागों में लाखों नियमित पद खाली होने के बाद भी नियमित नहीं करके, नियमित कर्मचारियों से आधा वेतन देकर, प्रसूति अवकाश और चाइल्ड केयर लीव नहीं देकर कार्यरत संविदा महिला कर्मचारियों का शोषण किया जा रहा है।
जिला अभिभाषक संघ सभागार मेें कार्यक्रम
जिला अभिभाषक संघ सभागार में दोपहर 2 बजे से महिला दिवस पर कार्यक्रम होंगे। जिला बार एसो. अध्यक्ष व स्टेट बार कौंसिल जबलपुर के मेंबर राजेश व्यास ने बताया कि कार्यक्रम के मुख्य अतिथि जिला एवं सत्र न्यायाधीश भोपाल होंगे। वहीं, बुधवार को मंत्रालय, वल्लभ भवन में दोपहर 1 बजे मंत्रालय की 400 महिला अधिकारी-कर्मचारियों का सम्मान किया जाएगा।
hin_Deva hin_Deva hin_Deva hin_Deva